Diari Oficial de la Generalitat Valenciana


Sumari del DOGV 5090, del 12-09-2005 (2005/10610)

ORDE de 13 de juliol de 2005, de la Conselleria de Cultura, Educació i Esport, per la qual es modifica la composició per unitats dels centres públics de Formació de Persones Adultes de titularitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5090

Data del DOGV
:   12-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10153


Data del document
:   13-07-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * centre d'ensenyament
    * educació
    * ensenyament públic
    * educació d'adults

ORDE de 13 de juliol de 2005, de la Conselleria de Cultura, Educació i Esport, per la qual es modifica la composició per unitats dels centres públics de Formació de Persones Adultes de titularitat de la Generalitat Valenciana. [2005/M10043]
  
En virtut del Decret 39/1990, de 26 de febrer, del Consell de la Generalitat Valenciana, es van crear els centres públics d'Educació Permanent d'Adults de titularitat de la Generalitat Valenciana (DOGV de 8 de març).
  
En l'Orde de 7 de maig de 1990, de la Conselleria de Cultura, Educació i Ciència, es determina la composició per unitats dels centres públics d'Educació Permanent d'Adults de titularitat de la Generalitat Valenciana (DOGV de 12 de juny).
  
La Llei 1/1995, de 20 de gener, de la Generalitat Valenciana, establix la nova estructura de la Formació de Persones Adultes a la Comunitat Valenciana.
  
El Decret 220/1999, de 23 de novembre, del Govern Valencià, regula els programes formatius i establix el currículum dels programes d'alfabetització i programes per a adquirir l'obtenció del títol de Graduat en Educació Secundària.
  
L'Orde de 14 de juny de 2000 (DOGV de 28 de juny), de la Conselleria de Cultura i Educació, per la qual es regula la implantació dels programes formatius, determina en l'annex I, els centres públics de Formació de Persones Adultes de titularitat de la Comunitat Valenciana que implanten els programes per a adquirir i actualitzar la Formació Bàsica de les Persones Adultes fins a l'obtenció del títol de Graduat en Educació Secundària. Això implica la implantació en estos centres dels nous ensenyaments corresponents als cicles I i II de la Formació Bàsica de les Persones Adultes i, en conseqüència, s'han de crear les unitats del segon nivell del cicle II que atenen este nou nivell educatiu, així com actualitzar, si és procedent, la composició per unitats dels centres públics de Formació de Persones Adultes.
  
El Decret 13/2004, de 6 de febrer, del Consell de la Generalitat, crea diversos centre públics de Formació de Persones Adultes (DOGV de 10 de febrer).
  
L'Orde de 23 d'abril de 2004, de la Conselleria de Cultura, Educació i Esport, posa en funcionament determinats centres públics, de Formació de Persones Adultes, de nova creació, a les localitats de Torrevieja, Xàbia, Benicarló i Villar del Arzobispo (DOGV de 25 de maig).
  
El Decret 14/2004, de 6 de febrer, del Consell de la Generalitat Valenciana, crea centres públics de Formació de Persones Adultes a les institucions penitenciàries de la Comunitat Valenciana (DOGV de 10 de febrer).
  
L'Orde de 22 d'abril de 2004, de la Conselleria de Cultura, Educació i Esport, disposa el funcionament dels centres públics de Formació de Persones Adultes ubicats en els establiments penitenciaris de la Comunitat Valenciana (DOGV de 25 de maig).
  
Per tot això, en virtut de les competències que la Llei 5/1995, de 20 de gener, de la Generalitat Valenciana, atribuïx a la Conselleria de Cultura, Educació i Esport i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Es creen les unitats en els centres públics de Formació de Persones Adultes de titularitat de la Generalitat Valenciana que s'indiquen en l'annex I d'esta orde, de manera que queda modificada la composició per unitats dels centres tal com s'assenyala en el citat annex.
  
Segon
  
S'indica, en l'annex II de la present orde, la composició per unitats de la resta dels centres públics que, juntament amb els continguts en l'annex I, constituïxen la xarxa de centres públics de titularitat de la Generalitat Valenciana.
  
Disposició addicional
  
La present orde s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Autoritze les direccions generals de Règim Econòmic, de Personal Docent i d'Ensenyament perquè, en l'àmbit de les seues respectives competències, adopten totes les mesures que siguen necessàries per a l'execució del que establix esta orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2005-06.
  
Tercera
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà interposar potestativament un recurs de reposició o bé plantejar directament recurs contenciós administratiu en els terminis i davant els òrgans que s'indiquen a continuació:
  
El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 13 de juliol de 2005
  
El conseller de Cultura, Educació i Esport,